ສປຊ ຮຽກຮ້ອງໃຫ້ມຽນມາ ປ່ອຍນັກໂທດການເມືອງ
ເລຂາທິການໃຫຍ່ ສປຊ ຮຽກຮ້ອງໃຫ້ມຽນມາ ປ່ອຍນັກໂທດການເມືອງທັງໝົດ
ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki Moon ໄດ້ຮຽກຮ້ອງໃນວັນສຸກມື້ນີ້ໃຫ້ມຽນມາ ປ່ອຍພວກນັກໂທດການເມືອງກ່ອນການເລືອກຕັ້ງເທື່ອ ທຳອິດ ໃນຮອບ 20 ປີ ທ່ານ Ban ກ່າວຕໍ່ພວກນັກຂ່າວທີ່ນະຄອນຫຼວງຮ່າໂນ່ຍ ຂອງຫວຽດນາມວ່າ ຍັງບໍ່ທັນເປັນການຊ້າເກີນໄປສຳລັບ ການປ່ຽນແປງທີ່ໜ້າເຊື່ອຖື ແລະເປັນປະຊາທິປະໄຕຢູ່ໃນ ມຽນມາ ຊຶ່ງມີແຜນການ ທີ່ຈະຈັດການເລືອກຕັ້ງ ທີ່ເປັນ ບັນຫາຖົກຖຽງໂຕ້ແຍ້ງ ໃນວັນທີ 7 ພະຈິກຈະມານີ້ ລັດຖະມົນຕີການຕ່າງປະເທດມຽນມາ ທ່ານ Nyan Win ໄດ້ພະຍາຍາມທີ່ຈະບ່າຍເບນ ຫຼືຫັນເຫການຕຳໜິຕິຕຽນ ກ່ຽວກັບການເລືອກຕັ້ງ ໂດຍແຈ້ງໃຫ້ຄູ່ຕຳແໜ່ງຂອງທ່ານ ໃນສະມາຄົມອາຊ່ຽນຊາບ ໃນສັບປະດານີ້ວ່າ ທ່ານນາງ ອອງຊານຊູຈີຜູ້ທີ່ເຄີຍໄດ້ຮັບລາງວັນໂນແບລ ຂະແໜງສັນ ຕິພາບ ຈະຖືກປ່ອຍຫຼັງຈາກການປ່ອນບັດ ໂຄສົກກະຊວງການຕ່າງປະເທດສະຫະລັດ ທ່ານ Philip Crowley ໄດ້ກ່າວຕອບໂຕ້ ໂດຍກ່າວຫາ ອຳນາດການປົກຄອງທະຫານມຽນມາວ່າ ສວຍໃຊ້ການປ່ອນບັດ ແບບ ຂີ້ຂາດຕາຂາວ